Document ID: 32008R0113

32008R0113
L 033/5
SLUŽBENI LIST EUROPSKE UNIJE
06.02.2008.
UREDBA KOMISIJE (EZ) br. 113/2008
od 6. veljače 2008.
o izmjeni Uredbe (EZ) br. 1979/2006 o otvaranju i predviđanju upravljanja carinskim kvotama za konzervirane gljive uvezene iz trećih zemalja
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1182/2007 od 26. rujna 2007. o utvrđivanju posebnih pravila za sektor voća i povrća, o izmjeni direktiva 2001/112/EZ i 2001/113/EZ te uredaba (EEZ) br. 827/68, (EZ) br. 2200/96, (EZ) br. 2201/96, (EZ) br. 2826/2000, (EZ) br. 1782/2003 i (EZ) br. 318/2006 te o stavljanju izvan snage Uredbe (EZ) br. 2202/96 (1), a posebno njezin članak 36. stavak 1.,
budući da:
(1)
Uredba Komisije (EZ) br. 1979/2006 (2) zahtijeva posjedovanje potvrde o podrijetlu za uvoz konzerviranih gljiva podrijetlom iz Kine u okviru kvote GATT-a.
(2)
Potvrde o podrijetlu uvedene su kako bi se osigurala pravedna raspodjela kvota različitim zemljama dobavljačicama.
(3)
Zbog promjena na tržištu, samo jedna država dobavljačica, Kina, ima posebnu nacionalnu kvotu utvrđenu u Uredbi (EZ) br. 1979/2006. Sve druge države dobavljačice pripadaju kategoriji „ostale treće zemlje”. Stopa korištenja kvote dodijeljene „ostalim trećim zemljama” vrlo je niska.
(4)
Potvrde o podrijetlu stoga su suvišne i trebaju se ukinuti radi pojednostavnjenja.
(5)
Uredbu (EZ) br. 1979/2006 treba stoga na odgovarajući način izmijeniti.
(6)
Mjere predviđene ovom Uredbom u skladu su s mišljenjem Upravljačkog odbora za zajedničko uređenje poljoprivrednih tržišta,
DONIJELA JE OVU UREDBU:
Članak 1.
Članak 11. Uredbe (EZ) br. 1979/2006 i Prilog II. toj Uredbi brišu se.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. veljače 2008.

Labels: 18
3
5
6